קרן לב"י

למען ביטחון ישראל (לב"י) הקרן להתעצמות צה"ל, המוכרת בשם המקוצר קרן לב"י, הייתה עמותה אזרחית שפעלה משנת 1980 עד שנת 2017 ומטרתה הייתה איסוף תרומות למען חיילי צה"ל ולפיתוח אמצעי לחימה בישראל. יו"ר הקרן מונה על ידי ראש ממשלת ישראל ושר הביטחון, ופעל בהתנדבות. פעילי הקרן היו אזרחים מתנדבים וצוות קטן של חיילים וקצינים. בשנת 2016 הוחלט לאחד את הקרן עם האגודה למען החייל, ולקרוא לגוף החדש "יחד למען החייל". קרן לב"י הוקמה בשנת 1980 אך נרשמה בפועל כעמותה רק ביולי 1982. בשלוש השנים הראשונות הצליחה הקרן לגייס כ-45 מיליון דולר, אולם עם השנים הכנסות הקרן ירדו ובדו"ח מבקר המדינה על משרד הביטחון משנת 1989 אף הועלתה השאלה האם יש לה זכות קיום. קרן לב"י (למען ביטחון ישראל) היא עמותה התנדבותית הכוללת מתנדבים מישראל ומרחבי העולם ופועלת לצד יחידה צבאית המונה 7 קצינים. בשנת 2003 הוציא צה"ל פקודת מטכ"ל שהורתה לנתב את כל התרומות ליחידות צה"ל דרך הקרן על מנת להסדיר את קבלת התרומות ליחידות השונות. לב"י הפעילה פרויקט "בגרות לוחמים" במסגרתו לומדים להשלמת בגרויות, לוחמים ותומכי לחימה. על פי דיווחי לב"י בכל מחזור עברו כ-94% מהחיילים את בחינות הבגרות בהצלחה, כאשר 85% מתוכם מקבלים ממוצע הגבוה מ-85. קרן לב"י מימנה את הפרויקט עד לשנת 2011 בסך של למעלה מ-14 מיליון ₪. במסגרת פרויקט "עדים במדים" תמכה לב"י בחינוך להנחלת זיכרון השואה לחיילי צה"ל. במסגרת הפרויקט יצאו בכל שנה יוצאות כ-24 משלחות חיילים, בהן משתתפים כ-3,700 אנשי קבע ואנשי מילואים, לפולין. בפרויקט "חוות השומר", שהוא חלק ממערך המקא"מ (מערך קידום אוכלוסיות מיוחדות), אשר היה ידוע בעבר כפרויקט "נערי רפול", מטופלים צעירים שנפלטו ממערכת החינוך, כדי להעניק להם הזדמנות נוספת להתגייס לצה"ל, ולהשתלב בחברה הישראלית. בפרויקט מטופלים חיילים חסרי כישורי חיים בסיסיים, נטייה להתנהגות תוקפנית, רקע סוציו אקונומי נמוך, קשיי הסתגלות, רקע פלילי והשכלה נמוכה. בפרויקט "אנחנו בלב" סייעה לב"י לחיילים בודדים, עולים חדשים בישראל בתמיכה בקורסי עברית אותם מקיים חיל החינוך בצה"ל. לב"י אף תמכה בקורס "אמיר", המיועד לבני הקהילה האתיופית בלבד, כדי להקל על השתלבותם של בני העדה במקצועות צבאיים ובתפקידים איכותיים ומגוונים בצה"ל. במהלך הקורס, האורך כ-5 שבועות, עוברים החיילים ראיונות אישיים, מבחני מצב, אבחונים ולומדים לימודי העשרה. במסגרת פרויקט "בריאות מכל הלב" מסייעת קרן לב"י לרכישת אמבולנסים וניידות טיפול נמרץ לצה"ל, בהם אמבולנסים ממוגני ירי המצוידים בציוד החייאה מתקדם. הקרן אף מסייעת ברכישת מרפאות שיניים ניידות המותקנות גבי משאית ומגיעות למקומות בהם אין מרפאות שיניים קבועות. קרן לב"י סייעה להקים מרפאות פיזיותרפיה ביחידות מובחרות, המרפאות מסייעות ללוחמים לקבל טיפול, ליווי רפואי ומעקב ביחידה ומורידות את אחוז הפציעות במידה דרסטית. הקרן גם תרמה מערכות ובובות סימולציה המאפשרות ללוחמים ולצוות הרפואי לדמות מצבים של טיפול ובכך לשפר את הכשירות של הצוותים. ב-10 שנים האחרונות, עד לשנת 2011, תרמה לב"י לתחום הרפואה צה"ל כ- 39 מיליון. בשנת 2009 הועברו מיליוני שקלים מכספי תרומות באמצעות קרן לב"י לפרויקטים בתחום היהדות, ביניהם: הכנסת שישה ספרי תורה מהודרים לבסיסי צה"ל בשווי של מעל 800,000 שקלים, הקמת בית כנסת בצורת הסנה הבוער בבה"ד 1 בסך של כחמישה מיליון שקלים, אלפי ספרי תהילים ללוחמים במבצע עופרת יצוקה, ניידת תודעה להפצת תודעה דתית בקרב יחידות לוחמות בשטח, שיפוץ בתי כנסת ועוד. ישראל סחרוב מנחם סבידור מרים גלזר-תעסה האלוף (במיל') דני מט אשר גולדשלגר שירותרום אתר האינטרנט הרשמי של קרן לב"י (בעברית ובאנגלית) קרן לב"י, ברשת החברתית פייסבוק קרן לב"י, ברשת החברתית אינסטגרם קרן לב"י, סרטונים בערוץ היוטיוב למען בטחון ישראל (לב"י) הקרן להתעצמות צה"ל, באתר "גיידסטאר ישראל" הקרן למען ביטחון ישראל - לב"י, דף שער בספרייה הלאומית על פי אתר הקרן לילך שובל, "יחד למען החייל" - האגודה למען החייל וקרן לב"י מתאחדות, באתר ישראל היום, 3 במאי 2016 מבקר המדינה, משרד הביטחון, הקרן למען ביטחון ישראל (לב“י), דוח שנתי 39 לשנת 1988 ולחשבונות שנת הכספים 1987, 4 בדצמבר 1989, עמ' 826 06.0104 - קרן לב"י - הקרן להתעצמות צה"ל